Diari Oficial de la Generalitat Valenciana


Sumari del DOGV 3619, del 05-11-1999 (1999/9107)

RESOLUCIÓ de 17 de maig de 1999, del conseller d'Obres Públiques, Urbanisme i Transports, per la qual s'aprova definitivament la modificació puntual número 1 de les Normes Subsidiàries de Geldo (Castelló).
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3619

Data del DOGV
:   05-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9107


Data del document
:   17-05-1999

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Geldo
    * pla d'urbanisme

RESOLUCIÓ de 17 de maig de 1999, del conseller d'Obres Públiques, Urbanisme i Transports, per la qual s'aprova definitivament la modificació puntual número 1 de les Normes Subsidiàries de Geldo (Castelló). [1999/M9107]
  
Vist l'expedient relatiu a la modificació puntual número 1 de les Normes Subsidiàries de Geldo (Castelló), i de conformitat amb els següents,
  
Antecedents de fet
  
Primer
  
El ple de l'ajuntament, en la sessió celebrada el 27 de juliol de 1998, va acordar sotmetre a exposició pública la documentació relativa a la modificació número 1 de les Normes Subsidiàries de Planejament del municipi de Geldo, la qual es va produir per mitjà d'edictes inserits en el periòdic Mediterráneo d'11 d'agost de 1998 i en el Diari Oficial de la Generalitat Valenciana núm. 3334, de 21 de setembre de 1998. Durant l'esmentat tràmit d'exposició pública no va haver-hi cap al·legació, i el 29 d'octubre de 1998 es va aprovar, provisionalment, la citada documentació.
  
Segon
  
La documentació presentada consisteix en memòria informativa i justificativa, plànols de l'estat actual, plànols explicatius dels canvis introduïts i plànol d'ordenació a escala 1/1.000 de la modificació proposada.
  
Tercer
  
El 14 d'octubre de 1997, el director general d'Urbanisme i Ordenació Territorial va resoldre traslladar l'informe previ emés en relació amb la modificació de les normes subsidiàries de Geldo, en el qual es van realitzar determinades consideracions a la documentació presentada.
  
Durant la tramitació administrativa del projecte va ser sol·licitat dictamen a l'Ajuntament de Segorbe, com a ajuntament veí de Geldo, per si podia estar interessat en l'expedient, en compliment de l'article 38.2 C) de la Llei 6/1994, de 15 de novembre, Reguladora de l'Activitat Urbanística, d'ara endavant LRAU, i va donar la seua conformitat al projecte presentat.
  
Quart
  
La Comissió Territorial d'Urbanisme de Castelló, en la sessió celebrada el dia 16 de desembre de 1998, va adoptar, entre d'altres, l'acord d'emetre un informe favorable sobre la present modificació i proposar la seua aprovació definitiva al conseller d'Obres Públiques, Urbanisme i Transports, amb el dictamen previ del Consell Jurídic Consultiu.
  
Cinqué
  
El conseller d'Obres Públiques, Urbanisme i Transports el 15 de febrer de 1999 va emetre un informe favorable sobre el present expedient.
  
Sisé
  
El Consell Jurídic Consultiu de la Comunitat Valenciana va emetre dictamen el dia 29 d'abril de 1999.
  
Fonaments de dret
  
Primer
  
Respecte del procediment, en aquest cas, s'han complert les prescripcions legalment establertes per a les modificacions de planejament d'aquesta mena, que estan constituïdes pels articles 55.1 i 38 i següents de la LRAU, i la documentació presentada, tret del que posteriorment s'indicarà, està completa en compliment del que estableix l'article 27 de la llei esmentada.
  
Segon
  
Respecte del compliment dels articles 55.3 i 19 de la LRAU, atés que no hi ha augment de sòl d'aprofitament lucratiu privat no és necessària l'aplicació de les seues determinacions. D'altra banda, atés que la línia delimitadora del sòl urbà no ha sofert canvis, amb la qual cosa no hi ha hagut reclassificació de sòl no urbanitzable en la classe de sòl urbà, no cal tenir present el que disposen els articles 55.5 i 43.2 de la LRAU.
  
Tercer
  
Quant al fons de l'assumpte, l'objecte del projecte és l'obtenció d'una parcel·la de destinació escolar d'unes dimensions suficients per a cobrir els requeriments dels programes educatius actuals. Això obliga a tornar a configurar la trama viària i els usos previstos en la zona.
  
Com a conseqüència de la inclusió de la dotació per a ús escolar es produeixen els següents canvis de planejament:
  
- Se suprimeix una zona verda de 464 m², cuneïforme, que passa a formar part de la parcel·la escolar.
  
- Es reordena l'àmbit d'aquesta illa de manera que es configura una parcel·la de destinació escolar de 1.391,48 m² i se suprimeixen 670,34 m² de sòl amb qualificació ZU-1 i es completen quatre illes amb la qualificació ZU-1, de manera que s'augmenta el sòl lucratiu privat en 587,26 m².
  
- La zona d'ús públic, dotacional ús docent, que es crearia té una superfície de 1.391,48 m².
  
- S'amplia l'amplària d'un vial que confronta amb la línia delimitadora del sòl urbà a fi de completar la circumval·lació viària del límit est de la població i es crea una dotació de zona verda al costat dels llavaners i la font.
  
Quant a la seua oportunitat i justificació no hi ha inconvenient a la seua eliminació, ja que en una zona pròxima, al costat del llavaner i la font, s'ha creat una dotació de zona verda de superfície superior a la que s'ha eliminat.
  
D'altra banda, atés que es tracta d'un canvi de destinació d'un equipament que es manté com a dotacional públic, sense que es produïsca un augment de sòl edificable, el canvi no introdueix desajusts en detriment dels estàndards dotacionals inicialment establits en l'ordenació originària.
  
D'altra banda es justifica en el document que la nova alineació en l'illa d'edificació privada s'ajusta al que actualment hi ha edificat de manera que no dificulta el desenvolupament de la zona.
  
Respecte de la documentació presentada, cal indicar que aquesta s'haurà de completar amb nous plànols que facen referència als del planejament vigent relatius a un nou plànol número 2 de la classificació i qualificació i catàleg i plànol número 3 d'alineacions i rasants a escala mínima 1/2.000 en el qual s'hauran de dibuixar els canvis introduïts, amb correcta expressió dels grafismes que les normes estableixen, per a la qual cosa tan sols serà necessària la introducció d'una nova trama que identifique l'equipament escolar.
  
Quart
  
Respecte a l'eliminació de la zona verda cuneïforme, ja que es produeix un ús urbanístic diferent per a aquesta perquè es transforma en dotació escolar, la modificació està subjecta a tràmits especials:
  
- D'acord amb l'article 55.4 de la LRAU, es requereix informe favorable del Consell Superior d'Urbanisme. En aplicació de la disposició transitòria novena de la LRAU, la resolució definitiva sobre l'aprovació correspondrà al conseller d'Obres Públiques, Urbanisme i Transports, amb l'informe previ de la Comissió Territorial d'Urbanisme.
  
- Dictamen del Consell Jurídic Consultiu de la Comunitat Valenciana, previst en l'article 10.8.e de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu, ja que la modificació té per objecte el canvi de zones verdes.
  
El Consell Jurídic Consultiu en el dictamen facultatiu, de 29 d'abril de 1999, ha qüestionat la viabilitat legal de la present modificació, ja que segons el seu parer prèviament s'hauria de formular i tramitar el corresponent instrument urbanístic amb una declaració d'impacte ambiental que permetera canviar la classificació del sòl no urbanitzable on es pretén ubicar la zona verda prevista i compensar com cal la supressió de les esmentades zones verdes en sòl urbà i els increments d'aprofitament lucratiu que comporta la modificació.
  
Tanmateix, respecte d'això, convé tenir present que l'article 11 de la LRAU estableix que "els plans podran preveure i ordenar reserves de sòl dotacional en sòl no urbanitzable quan siga convenient per al millor servei públic, però l'execució d'infraestructures de finalitat urbanitzadora, aquesta classe de sòl, quedarà restringida als casos previstos per la Llei del Sòl no Urbanitzable de la Generalitat i subjecta als requisits que s'hi estableixen". A l'empara de l'esmentat precepte, aquesta Conselleria considera que l'emplaçament proposat per l'Ajuntament de Geldo per a l'esmentada dotació pública destinada a zona verda satisfà racionalment l'interés públic autoritzat per la Llei, ja que reserva una zona verda pública per al millor ús i esbargiment de la població. A més, els usos que per a cada reserva de sòl dotacional públic s'especifiquen en l'article 58.4 de la LRAU són admissibles amb caràcter general per a totes les classes de sòl (urbà, urbanitzable i no urbanitzable). Per tant, res impideix que els plans, justificadament i raonablement, puguen establir reserves dotacionals fora del sòl estrictament urbà, si no és així el sòl urbanitzable mancaria de les dotacions públiques que exigeix l'annex del Reglament de Planejament i en el sòl no urbanitzable d'aquelles que es consideren més convenients per a la prestació del millor servei públic; com passa en el cas present, ja que es considera que l'agrupació de residuals zones verdes en sòl urbà i la seua agrupació en una zona verda de nova creació amb més superfície en sòl no urbanitzable, juntament amb els equipaments que hi ha, redunda en benefici de l'interés general per a la prestació del millor servei públic a tota la població de Geldo, sense que necessàriament faça falta prèviament reclassificar el sòl com a urbà i, per tant, li siga aplicable el que disposa l'article 43.2 de la LRAU.
  
Cinqué
  
El conseller d'Obres Públiques, Urbanisme i Transports és competent per a la resolució del present expedient, d'acord amb el que estableix l'article 39.1 de la Llei 6/1994, Reguladora de l'Activitat Urbanística, de la Generalitat Valenciana, en relació amb l'article 6.d) del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals esmentats i la resta de normativa de general i pertinent aplicació, oït el Consell Jurídic Consultiu, resolc:
  
Aprovar definitivament la modificació puntual número 1 de les Normes Subsidiàries de Geldo (Castelló).
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'aquesta, de conformitat amb el que estableix l'article 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjudici que es puga interposar qualsevol altre recurs que es considere oportú.
  
València, 17 de maig de 1999.- El conseller d'Obres Públiques, Urbanisme i Transports: José Ramón García Antón.